Існуюць і ў нас свае традыцыі, звязаныя з правядзеннем спаборніцтваў па плаванні. Штогод напярэдадні калядных і навагодніх свят праходзіць тыдзень займальных адкрытых заняткаў для бацькоў, якія могуць убачыць і ацаніць першыя поспехі сваіх маленькіх плыўцоў, якія пачалі заняткі ў басейне толькі ў верасні. У лютым, напярэдадні свята абаронцаў Айчыны, праходзіць штогадовы турнір “Вясёлае маржаня” сярод навучэнцаў, якія займаюцца плаваннем у басейне нашай школы. Правядзенне турніру дапамагае нам у папулярызацыі аздараўленчага плавання сярод дзяцей школьнага ўзросту, павышэнні майстэрства юных плыўцоў, выяўленні перспектыўных спартсменаў, падвядзенні прамежкавых вынікаў працы ў групах.